
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/43/2025 8725202103 06. 08. 2025 JUDr. Dagmar Soliarová ECLI:SK:OSPP:2025:8725202103.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Dagmar Soliarovou, vo veci starostlivosti o mal. deti: A. B., nar. XX.XX.XXXX a C. B., nar. XX.X.XXXX, bytom ako rodičia, zastúpené kolíznym opatrovníkom C. D. E., vyšším súdnym úradníkom Okresného súdu Poprad, deti rodičov: matka F. G., nar. XX.X.XXXX, trvale bytom H., C. XXX/X, prechodne bytom XX E. I. J., K., B., otec L. B. B., nar. XX.X.XXXX, bytom XX E. I. J., K., H. K., v konaní o schválenie právneho úkonu, takto rozhodol: I. Súd s c h v a ľ u j e právny úkon, ktorý v mene mal. detí A. B. a C. B. urobila zástupkyňa Úradu práce, sociálnych vecí a rodiny Poprad v konaní vedenom na tunajšom súde pod sp. zn. 18D/52/2024. II. Žiaden z účastníkov n e m á nárok na náhradu trov konania. odôvodnenie: 1. Tunajšiemu súdu bol doručený podnet na schválenie právneho úkonu, ktorý v mene mal. detí urobil Úrad práce, sociálnych vecí a rodiny Poprad, v dedičskej veci po neb. F. G. - starej matke mal. detí. Súd na základe podnetu začal konanie o schválenie právneho úkonu. Na tunajšom súde sa vedie dedičské konanie po nebohej F. G. pod sp. 18D/52/2024. Na základe platného závetu po neb. poručiteľke nadobúda mal. A. nehnuteľnosti v k. ú. H., zapísané na LV č. XXXX – orná pôda o výmere 763 m2 v podiele 1 s tým, že v prípade akéhokoľvek výnosu za zdedenú nehnuteľnosť, ktorú v budúcnosti obdrží je potrebné vyplatiť dedičov A. F. A. a C. A. ako aj C. B., pre každého z nich podiel v 1 aktuálnej trhovej ceny. 2. Matka a otec mal. detí sa na pojednávanie nedostavili, ospravedlnili písomne svoju neúčasť z dôvodu, že žijú v Anglicku. Uviedli, že súhlasia, aby sa pojednávalo a rozhodlo v ich neprítomnosti, súd preto pojednával v ich neprítomnosti. 3. Kolízny opatrovník žiadal schváliť právny úkon, ktorý je v prospech mal. detí. 4. Podľa § 160 ods. 1 Civilného mimosporového poriadku, ak je v súvislosti s konaní o dedičstve potrebné schváliť právny úkon mal. dediča súdom, je na schválenie právneho úkonu príslušný súd konajúci o dedičstve. 5. Podľa § 28 Občianskeho zákonníka, ak zákonní zástupcovia sú povinní aj spravovať majetok tých, ktorých zastupujú a ak nejde o bežnú vec, je na nakladanie s majetkom potrebné schválenie súdu.
6. S poukazom na vyššie citované zákonné ustanovenia má súd za to, že schválenie právneho úkonu v dedičskej veci po neb. poručiteľke je v záujme mal. detí, preto súd tento právny úkon Úradu práce, soc. vecí a rodiny Poprad schválil a rozhodol tak, ako je to uvedené vo výrokovej časti tohto rozsudku. 7. O trovách konania rozhodol podľa § 52 CMP. Poučenie: Proti tomuto rozsudku je prípustné odvolanie, ktoré možno podať do 15 dní od jeho doručenia v 3 vyhotoveniach, a to prostredníctvom tunajšieho súdu na Krajský súd v Prešove.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

